laion/Wikipedia-Exotic huggingface dataset:
כלב משטרה

כלב משטרה הוא כלב שהוכשר במיוחד לצרכים משטרתיים כמו חילוץ, רחרוח אחר חומר נפץ, תפיסה של פושעים ואכיפת חוק כלשהו. הכלבים מופעלים על ידי יחידות כלבנים שהוכשרו במיוחד לאמן ולהפעיל את הכלבים. יחידות אלו מכונות באנגלית "K9" מאחר שצירוף זה נהגה כמו Canine שפירושו "כלביים". הזנים הנפוצים ביותר של כלבי המשטרה הם רועה גרמני, רועה בלגי, כלב דם, רועה הולנדי ולברדור רטריבר. גזעים מסוימים משמשים לאכיפת סדר חוק ציבורי על ידי איום על חשודים, רדיפה אחר חשודים וכדומה. גם בצבאות יש יחידות כלבנים, ואלו מבצעים תפקידים דומים. עם זאת כל כלב צריך אימון כדי שיהפוך לכלב משטרה פעיל ואינו נולד עם מודעות לביצוע יכולות אלה. יש הסוברים, כי כלבים שימשו כבר בזורואסטריות לזיהוי זהותו של הנפטר במסגרת טקס סגדיד (אנ') ((בפרסית) "מבט כלב"). באירופה, לפחות מאז ימי הביניים, שלטונות השתמשו בכלבים במסגרת חיפוש אחרי אנשים שהסתתרו מהעונשים שהטילו עליהם אותם השלטונות. השימוש הראשון בכלבים החל בבריטניה ב-1889 במסגרת חקירת רציחות שנעשו על ידי ג'ק המרטש. בהמשך התרחב השימוש הממוסד, תחילה בצירוף כלבים במשטרת העיר גנט שבבלגיה מאז 1899 אחרי שטרם לכך עזרו למשטרת פריז להשתלט על כנופיות רחוב בעיר. בהמשך השימוש הממוסד התרחב לאוסטרו-הונגריה והאימפריה הגרמנית. בארץ ישראל רעיון כלבי משטרה הגיע בתקופת המנדט הבריטי מרוי ספייסר, מפקד משטרת המנדט, ששמע עליו בזמן שירותו במושבת קניה משוטרים ששירתו באיחוד דרום אפריקה. עד להגעת משפחת מנצ'ין, שהיו מגדלים כלבים למטרות שמירה, מאוסטריה, הפקודות לכלבים היו באנגלית. לאחר הקמת מדינת ישראל, באוקטובר 1948 הוקם בית ספר לאילוף כלבים בתחנת המשטרה קריית חיים. עקב שיתוף הפעולה עם משפחת מנצ'ין הפקודות לכלבים בתחילה היו בגרמנית. ב-1949 בית הספר עבר לבית דגן. חיפוש אחר חשוד, אדם נעדר או חפץ שנעלם. איתור חומר נפץ. איתור סמים. איתור גופות. חילוץ ואיתור לכודים מתחת להריסות. כלב תקיפה/שמירה. כלב תקיפה המסייע במעצר חשודים מסוכנים. דוגו ארגנטינו רועה גרמני רועה הולנדי רועה בלגי (מלינואה) לברדור רטריבר דוברמן פינצ'ר ספרינגר ספניאל אנגלי כלב דם ביגל רוטוויילר ברנר זננהונד אלסקן מלמוט צ'או צ'או בישראל נעשה שימוש צבאי וביטחוני בבעלי חיים לרבות בכלבים הן במשטרת ישראל ומשמר הגבול והן בצה"ל. במשטרה ובמג"ב יש יחידות כלבנים המפעילות כלבי משטרה לצורכי אכיפת חוק, איתור חשודים, רחרוח אחר חומרי נפץ וסמים ומשימות משטרה נוספות. בנוסף אליהן כוללת הימ"מ (היחידה הלאומית המיוחדת ללוחמה בטרור) לוחמים-כלבנים המפעילים כלבי משטרה לצורכי לוחמה בטרור, איתור חשודים ותקיפתם במקרה הצורך. הכלבנים מאומנים ומגודלים בתוך היחידה, ועוברים תהליך מיון, הכשרה ואימון ארוך. הכלבים נתפשים בימ"מ כ"לוחמים על ארבע" וכלבים שנהרגים במהלך פעילות מבצעית נקברים בבית הקברות שבבסיס הימ"מ. יחידת הכלבנים בצה"ל, הנקראת "עוקץ", מפעילה כלבים למשימות שונות בהן חילוץ, ביטחון שוטף ולוחמה בטרור. מדיה וקבצים בנושא כלב משטרה בוויקישיתוף כלבים במשטרת ישראל, יומני כרמל 1951 (התחלה 1:51), (התחלה 3:25) שמעון איפרגן, ‏הימ"מניקים החדשים: הכלבים שהפכו לאימת המחבלים, באתר ‏מאקו‏, 15 בפברואר 2019 כלב משטרה בצרפת קיבל מדליה, באתר DogsM,‏ 2011 American Kennel Club, What Do K-9 Police Dogs Do?, akc.org, ‏3 בספטמבר 2021 (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
טגו (סוג)

טֵגו (שם מדעי: Tupinambis) הוא סוג של לטאות ממשפחת הטגואיים. תפוצת הסוג היא בדרום אמריקה וכל המינים הם טורפים. קיימים בין 4 ל-7 מיני לטאות בסוג זה. Tupinambis duseni Tupinambis longilineus טגו ארגנטינאי (Tupinambis merianae) Tupinambis palustris Tupinambis quadrilineatus Tupinambis rufescens טגו זהוב (Tupinambis teguixin) מדיה וקבצים בנושא טגו בוויקישיתוף טגו, באתר ITIS (באנגלית) טגו, באתר NCBI (באנגלית) טגו, באתר Animal Diversity Web (באנגלית) טגו, באתר האנציקלופדיה של החיים (באנגלית) טגו, באתר GBIF (באנגלית) טגו, באתר אנציקלופדיה בריטניקה (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
האם סוואה

האם סווֶאה או האם סבֶאה (משוודית: Moder Svea) היא דמות נשית המסמלת האנשה של האומה השוודית. האם סוואה מיוצגת בדרך כלל כלוחמת שאוחזת בחרב ולצידה נמצא אריה. שמה הוא שם פופולרי יחסית בשוודיה והוא נגזר מהביטוי השוודי "של השוודים". זהו סמל פטריוטי שוודי, וההערכה היא שהוא הופיע לראשונה בשנת 1672 בפואמה "Svea Lycksaligheets Triumph" שנכתבה על ידי אנדש ליונסטדט. דמותה הייתה נפוצה מאוד בספרות ובתרבות השוודית במהלך המאה ה-19. היא אף הופיעה על שטר 5 כתר שוודי למשך כ-70 שנה בסוף המאה ה-19 ועד לאמצע המאה ה-20. דגל שוודיה סמל שוודיה המנון שוודיה מדיה וקבצים בנושא האם סוואה בוויקישיתוף פסל האם סוואה בעיר העתיקה, סטוקהולם, שוודיה פסל האם סוואה על גג מלון פלאזה, גוטנברג, שוודיה פסל האם סוואה בגן זיכרון(הקישור אינו פעיל), לינשופינג, שוודיה
סאמרסט (מיין)

סאמרסט (באנגלית: Somerset) הוא מחוז במיין שבארצות הברית. נכון לשנת 2010 האוכלוסייה בו מנתה 52,228 איש. עיר המחוז שלו היא סקאוהיגן. מחוז סאמרסט נוסד ב-1 במרץ 1809 מחלקים ממחוז קנבק ונקרא על שם מחוז סאמרסט באנגליה. לפי לשכת מפקד האוכלוסין של ארצות הברית לשנת 2010, שטחו הכללי של מחוז סאמרסט הוא 10,607 קמ"ר, כאשר 10,169.6 קמ"ר (95.88%) הם אדמה והשאר (437.4 קמ"ר; 4.12%) הם מים. מחוזות סמוכים של ארצות הברית: מחוז ארוסטוק - צפון. מחוז פנובסקוט - מזרח. פיסקטקוויס - מזרח. וולדו - דרום-מזרח. קנבק - דרום. פרנקלין - דרום-מערב. על פי המפקד של שנת 2010, בשנה זו היו בסאמרסט 52,228 אנשים. צפיפות האוכלוסייה הייתה 5.13 איש לקמ"ר. חלוקת תושבי סאמרסט על פי קבוצות מוצא: 20.9% אנגלים. 17.7% צרפתים. 15.1% אמריקאים. 11.5% אירים. 8.8% צרפתים-קנדים. מדיה וקבצים בנושא סאמרסט בוויקישיתוף אתר האינטרנט הרשמי של סאמרסט (באנגלית) סאמרסט, באתר אנציקלופדיה בריטניקה (באנגלית) "היסטוריה של מחוז סאמרסט, מיין" מתוך האינדקס של מדינת מיין, ג' ורניי, 1886 (באנגלית) לשכת מפקד האוכלוסין של ארצות הברית [1] | [2] | [3]
מין טטראפלואידי

מין טטראפלואידי או ארבע-סדרתי היא הגדרה בתחום הציטוגנטיקה המתייחסת למספר הכרומוזמים במין מסוים, לאחר חלוקה בתהליך המיוזה. כאשר מדובר במין די פלואיד, בכל תא בגוף או בצמח יהיו שני העתקים של כל כרומוזום לאחר חלוקה, ולעומת זאת כאשר מדובר במין טטראפלואידי, לאחר החלוקה בכל תא ותא יהיו ארבעה סטים של כל כרומוזום. ניתן להגדיר כי כל הכפלה של מספר הכרומוזמים, יותר משנים, כלומר 3 ומעלה היא פוליפלואידיה (בעברית: רב-סדרתיות). ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ליפמן

האם התכוונתם ל... אלכסנדר ליפמן – סייף צרפתי ממוצא יהודי, אלוף אולימפי אלקטרומטר ליפמן – התקן למדידת זרמים חשמליים זעירים שהומצא על ידי גבריאל ליפמן גבריאל ליפמן – פיזיקאי וממציא צרפתי דב ליפמן – חבר הכנסת בכנסת התשע עשרה מטעם מפלגת "יש עתיד" דוד מתתיהו ליפמן – חוקר תולדות יהדות ליטא זאב ליפמן – אמן וגרפיקאי ישראלי וולטר ליפמן – עיתונאי, פרשן, סופר והוגה דעות אמריקאי מורין ליפמן – שחקנית תיאטרון, קולנוע וטלוויזיה, בעלת טור וקומיקאית יהודיה-בריטית מתיו ליפמן – פילוסוף חינוכי אמריקאי, מייסד תנועת פילוסופיה לילדים פריץ אלברט ליפמן – ביוכימאי אמריקאי יהודי יליד גרמניה, חתן פרס נובל ליפמן, רוזנטל ושות' – בנק יהודי הולנדי
פאסי

האם התכוונתם ל... מקומות בצרפת (Passy) פאסי (סבואה עילית) – קומונה במחוז סבואה עילית שבחבל אוברן-רון-אלפ פאסי (פריז) (אנ') – אזור בפריז, ראו הרובע השישה-עשר של פריז בית הקברות של פאסי – בית קברות באזור פאסי אישים איסאק פאסי (Паси;‏ 1928–2010) – פילוסוף בולגרי יהודי לאון פאסי (Πασύ;‏ 1906–1964) – אצן יווני יהודי סולומון פאסי (Паси;‏ יליד 1956) – פוליטיקאי בולגרי יהודי פול פאסי (אנ') (Passy;‏ 1859–1940) – בלשן צרפתי פרדריק פאסי (Passy;‏ 1822–1912) – כלכלן ומדינאי צרפתי פאס (העיר השנייה בגודלה במרוקו) אלפסי (פירושונים) פסי (האות העשרים ושלוש באלפבית היווני)
אנדריי ווזנסנסקי

אנדריי ווזנסנסקי (ברוסית: Андрей Вознесенский;‏ 12 במאי 1933 – 1 ביוני 2010) היה משורר רוסי וסובייטי. ווזנסנסקי, יליד מוסקבה, היה בן למהנדס שהתמחה בתחום בניית תחנות כוח הידרואלקטריות. למד בבית הספר במוסקבה וכבר בגיל 14 שלח את שיריו לבוריס פסטרנק. לצד ולדימיר מאיאקובסקי ווזנסנסקי ראה בו את מורו בשירה. הקשר ביניהם נמשך לאורך שנים. בשנת 1957 אנדריי ווזנסנסקי סיים את לימודיו במכון לאדריכלות במוסקבה והוסמך לאדריכל. בשנת 1958 פורסם ספר שיריו הראשון שזכה לתגובה צוננת מהשלטונות. עורך הספר פוטר מעבודתו ואף נשקל לגנוז את כל הספרים שהודפסו. ווזנסנסקי כמו בלה אחמדולינה ויבגני יבטושנקו קיבל יחס צונן מהשלטונות גם בהמשך. בשנת 1963, במהלך פגישת ניקיטה חרושצ'וב עם נציגי אנשי התרבות הסובייטי, ווזנסנסקי הוצג כאויב וכרושצ'וב אף איים שיגרש את ווזנסנסקי מהמדינה. למרות יחס זה, ווזנסנסקי קיבל אישורים לצאת מגבולות המדינה באופן תדיר, אך הוא לא היה רשאי להופיע עם שיריו בארצות הברית. במהלך נסיעות אלו הוא התיידד עם ארתור מילר ואלן גינסברג. בשנת 1963 ווזנסנסקי כתב שיר שהוקדש לחייו של ולדימיר לנין בזמן גלותו בצרפת. בשנת 1964 הוא התחתן עם זויה בוגוסלבסקי והם היו נשואים עד יום מותו. קובץ שירים שהוא כתב בשנת 1965 היה בסיס להצגה מוצלחת בתיאטרון טגנקה בשנת 1965. במהלך שנות ה-60 הוא הרבה להופיע עם שיריו במוזיאון הפוליטכני במוסקבה. בשנות ה-70, ווזנסנסקי פרסם מספר ספרים עם שיריו החדשים, הופיע הרבה בטלוויזיה ובשנת 1978 הוענק לו פרס ברית המועצות. אומנם כבר באותה שנה ווזנסנסקי השתתף באלמנך "מטרופול" שיצאה לאור בצרפת ללא ידיעת השלטונות. במשך שנים ווזנסנסקי כתב מילים לשירים פופולריים של מלחינים שונים. הוא שיתף פעולה עם ריימונד פאולס וזמרת ידוע אלה פוגצ'ובה. על בסיס שיריו נכתבה אופרת רוק הראשונה בברית המועצות שהועלתה על הבמה על ידי מארק זכרוב בשנת 1981 ומוצגת עד היום. בשנות ה-80 המשורר החל לכתוב פרוזה והוצאו לאור מספר ספריו. בשנת 1983 ווזנסנסקי כאדריכל היה שותף לתכנון אנדרטה לכבוד 200 שנים לידידות בין רוסיה ובין גאורגיה. בשנים אחרונות המשורר היה חולה מאוד אך המשיך לכתוב שירה. ווזנסנסקי נפטר בשנת 2010 בפרדלקינו (שלאחר מכן אוחדה עם מוסקבה) משבץ מוחי ונטמן בבית העלמין נובודוויצ'יה. במשך מספר שנים ווזנסנסקי היה מארגן מפגשים חצי שנתיים לזכר מורו בוריס פסטרנק. מדיה וקבצים בנושא אנדריי ווזנסנסקי בוויקישיתוף אנדריי ווזנסנסקי, באתר אנציקלופדיה בריטניקה (באנגלית) אתר האינטרנט הרשמי של אנדריי ווזנסנסקי (ברוסית) יצירות של אנדריי ווזנסנסקי אנדריי ווזנסנסקי, באתר "Find a Grave" (באנגלית) אנדריי ווזנסנסקי, במסד הנתונים הקולנועיים IMDb (באנגלית) אנדריי ווזנסנסקי, באתר MusicBrainz (באנגלית)
Battlefield 2: Modern Combat

Battlefield 2: Modern Combat הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts. המשחק יצא לפלטפורמות הפלייסטיישן 2 וה-Xbox בתאריכים ה-24 באוקטובר 2005 (ל-צפון אמריקה), ה-18 בנובמבר 2005 (ל-אירופה), ה-26 בינואר 2006 (ל-יפן), לפלטפורמת ה-Xbox 360 בתאריכים ה-11 באפריל 2006 (ל-צפון אמריקה), ה-13 באפריל 2006 (ל-אירופה), ה-27 באפריל 2006 (ליפן). המשחק יצא לפלטפורמות הפלייסטיישן 2, ה-Xbox, וה-Xbox 360 ולא יצא כמו רוב המשחקים ל-Microsoft Windows. המשחק הוא השביעי בסדרת Battlefield. המשחק מתמקד במלחמה בדיונית בין כוחות נאט"ו ובין סין שמתרחשת בקזחסטן. כאשר התקשורת בשני הצדדים מאשימה אחד את השני בפשעי מלחמה, השחקן נלחם בשביל שני הצדדים. כאשר הקרב נגמר, מתברר כי ארגון טרור הנקרא "הדגלים השרופים" אחראי להטעיית נאט"ו וסין לגבי פשעי המלחמה. הצד המנצח חייב להפסיק את המלחמה, "מפקד 31", משיק שלושה טילים גרעיניים בארצות הברית, אירופה וסין. מה שמסתבר שהצדדים לא היו צריכים להילחם מההתחלה ולגלות מה הסיבה לכך בלי מלחמה. במהלך קרב אינטנסיבי, השקות ICBM נעצרות ומפקד 31 נהרג. המשחק במצב מרובה משתתפים שונה לגמרי מהפרסום של המשחק, יש לו רק שני מצבים, "כיבוש" ו"תפוס את הדגל". שני המצבים תומכים בשרתים של עד 24 שחקנים. כמו שהמשחק עצמו במצב שחקן יחיד, האינטרנט משפיע על מהירות הרצת המשחק, טעינת שלבים וכו'. השחקנים במשחק יכולים לבחור באיזה קבוצה הם רוצים להיות, אשר אפשר להיות או נאט"ו (האירופאי) נגד סין, או נאט"ו (האמריקאי) נגד MEC. יש מבחר גדול של מפות במצב "כיבוש" שבקרבות מרובות ועם מספר משתתפים גבוהה המשחק יוצר הנאה מרובה. עם זאת, המצב של "תפוס את הדגל" יש מספר מצומצם של מפות. במצב כיבוש, המטרה היא ללכוד את רוב הדגלים הפזורים ברחבי המפה. ישנם שני "דלפקים" המראים את הדגלים שנותרו בכל צד. כאשר קבוצה מסוימת מסיימת לכבוש את כל הדגלים, אז הקבוצה מנצחת. אם יש רק שחקן אחד מקבוצה מסוימת בחיים, וכל הדגלים נכבשו מהקבוצה השנייה, למספר הדגלים של הקבוצה של אותו השחקן, תהיה ירידה מהירה עד שהשחקן יהרג או יכבוש את הדגלים לבד. אם שני הצדדים נמצאים במספר שווה של דגלים, הניקוד של הקבוצה לא יקטן, אלא אם כן חבר צוות אחד מת. במצב "תפוס את הדגל", על השחקנים לתפוס את הדגל של הקבוצה האויבת שנמצא בבסיס שלהם, ולאחר לקיחת הדגל, להביא אותו לבסיס של אותה הקבוצה שלקחה את הדגל, אך חשוב גם לשמור על הדגל של הקבוצה עצמה, כדי שלא יילקח על ידי הקבוצה השנייה. Call of Duty 4 Counter-Strike: Global Offensive Among Us הדף של המשחק בוויקיפדיה של סדרת המשחק Battlefield (באנגלית) הדף של המשחק באתר של EA (באנגלית) Battlefield 2: Modern Combat, במסד הנתונים הקולנועיים IMDb (באנגלית)
אילן (פירושונים)

האם התכוונתם ל... עץ מצפה אילן – יישוב קהילתי דתי בין קציר לחריש, בתחומי המועצה האזורית מנשה מצפה אילן (אלון מורה) – מצפור ביישוב אלון מורה בשומרון נווה אילן – מושב שיתופי ליד אבו גוש וירושלים, בתחומי המועצה האזורית מטה יהודה נווה אילן (קיבוץ משלט) – קיבוץ-משלט בפרוזדור ירושלים נחל אילן – נחל אכזב בפרוזדור ירושלים שדה אילן – מושב דתי בגליל התחתון בסמוך לאילניה, בתחומי המועצה האזורית הגליל התחתון איל"ן – איגוד לשיפור איכות חייהם של בעלי המוגבלויות הפיזיות בישראל אילן (עמותה) – עמותה לקידום קשרי ישראל עם מדינות אמריקה הלטינית [1] אישים: אור אילן – שחקנית ישראלית אורי אילן – לוחם צה"ל שהתאבד בשבי הסורי, והתפרסם בפתק שהותיר בבגדיו ובו נכתב "לא בגדתי" אורית אילן – סופרת ישראלית, כלת פרס ספיר לשנת 2022 אלי אילן – פסל ישראלי גבריאל אילן – מהנדס חשמל ויזם היי-טק טובה אילן – אשת חינוך ישראלית וחברת הכנסת מטעם סיעת העבודה-מימד-עם אחד בשלהי הכנסת ה-16 טל אילן – היסטוריונית ישראלית טליה אילן – מנצחת ישראלית יהודה אילן – מנכ"ל מרכז ההסברה יעקב דוד אילן – מרבני ישיבת כנסת יצחק חדרה, בנו של מרדכי אילן יצחק אילן – סגן ראש השב"כ בשנים 2010–2011 ירון אילן – שדרן רדיו ומנחה טלוויזיה ישראלי ישעיהו אילן – אדריכל ישראלי כרמל אילן – פסלת ישראלית, מעצבת ומרצה לאמנות נחם אילן – פרופסור במכללה האקדמית חמדת מאיר אילן – אלוף בצה"ל, ממייסדי חיל התותחנים מנחם אילן – נשיא בית המשפט המחוזי בתל אביב בשנים 1995–2000 מרדכי אילן – רב ישראלי, אב"ד בבית הדין בתל אביב, עסק רבות בסדר קדשים, חתן פרס הרב קוק לספרות תורנית; אביו של יעקב דוד אילן עמיצור אילן – היסטוריון ומחזאי ישראלי, ממייסדי קיבוץ להב צבי אילן – ארכאולוג, עיתונאי וחוקר ארץ ישראל שחר אילן – עיתונאי ופרשן לענייני חרדים, סמנכ"ל למחקר והסברה של עמותת חדו"ש (לחופש דת ושוויון) בר-אילן אישים ששמם הפרטי הוא אילן
Battlefield: Bad Company

Battlefield: Bad Company הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts. המשחק יצא לפלטפורמות ה-PlayStation 3 וה-Xbox 360 בתאריך ה-23 ביוני 2008 (ל-צפון אמריקה) ותאריך ה-26 ביוני 2008 (ל-אירופה). המשחק הוא המשחק הראשון בסדרת Battlefield שיצא עם מנוע ה-Frostbite. המשחק הוא השנים עשר בסדרת Battlefield. במשחק Battlefield: Bad Company, שחקנים יכולים להחזיק נשק עיקרי אחד עם נשק משני, ועם סכין קומנדו, רימונים וחומרי נפץ אחרים. שחקנים במשחק יתחילו עם 100 HP (כמות חיים של 100), שהוא מופחת על ידי פגיעות. שחקנים פצועים יכולים להחלים באמצעות מזרק אוטומטי בשם "LIFE-2". הסביבה היא כמעט הריסה לחלוטין, אבל כדורים לא יכולים לעבור את רוב הקירות. המערכת עושה שימוש שמחשבון שמחשב את מספר התחמושת שנשארה לשחקן, שנקרא HUD, ושחקנים יכולים גם לתקן כלי רכב אלא אם הם לא הרוסים לגמרי. תקיפות אוויריות ומרגמות יכולים להשפיע ברמה גבוהה מאוד. במשחק Battlefield: Bad Company, יש מבחר גדול של כלי רכב צבאיים, מכל אחד משלושת המקומות בכל רכב שיכולים להיות מנוצלים על ידי השחקן. טנקים, כלי רכב קרביים של חי"ר (חיל רגלי), מכוניות משוריינות, מסוקי תקיפה, ספינות סיור, מערכת נשק נגד מטוסים ועוד. Battlefield: Bad Company 2 Battlefield 3 Half-Life 2 מדיה וקבצים בנושא Battlefield: Bad Company בוויקישיתוף Battlefield: Bad Company, במסד הנתונים הקולנועיים IMDb (באנגלית) הדף של המשחק (באנגלית)
לטאות מקרינות

לטאות מקרינות (שם מדעי: Phrynosomatidae) היא משפחה של לטאות הנפוצה מפנמה עד לדרום קנדה. רבים מבני המשפחה מותאמים לחיים בתנאי מדבר חולי, אך מינים אחרים במשפחה חיים על גבי סלעים, קצות יערות גשם ובערבות שונות. משפחה זו כוללת כ-160 מינים. במשפחה ישנם עשרה סוגים: סוג ומין יחיד לטאת זנב הזברה (Callisaurus draconoides) סוג ומין יחיד לטאה חסרת-אוזן גדולה (Cophosaurus texanus) לטאה חסרת-אוזן (Holbrookia) לטאת סלע קליפורנית (Petrosaurus) איגואנית מקרינה (Phrynosoma) Sator סְקֵלוֹפּוֹרוּס (Sceloporus) אומה (Uma) לטאת עצים (Urosaurus) אוטה (Uta) - בה לטאה מוכתמת-צד Cophosaurus texanus לטאת זנב הזברה לטאה מכותמת-צד Phrynosoma coronatum Sceloporus magister מדיה וקבצים בנושא לטאות מקרינות בוויקישיתוף לטאות מקרינות, באתר ITIS (באנגלית) לטאות מקרינות, באתר NCBI (באנגלית) לטאות מקרינות, באתר האנציקלופדיה של החיים (באנגלית) לטאות מקרינות, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
Battlefield 2142

Battlefield 2142 הוא משחק וידאו מסוגת יריות בגוף ראשון שפותח על ידי EA Digital Illusions CE ו-Stockholm והופץ על ידי Electronic Arts. המשחק יצא לפלטפורמות ה-Microsoft Windows וה-Mac OS. המשחק הוא העשירי בסדרת Battlefield. Battlefield 2142 כולל שני מצבי משחק, הכיבוש וטיטאן, האחרון שבם ניתן לשחק באינטרנט רק במפות מרובות משתתפים. שני המצבים תומכים במספרים משתנים של שחקנים, עד 64, תלוי בשרת שבו השחקן בוחר להצטרף באינטרנט. מצב השחקן יחיד מורכב ממקסימום 16 שחקנים שכוללים 15 בוטים. Battlefield 2142 כולל ארבעה סיווגים, ניתן לבחור באחד מהסיווגים בכל זמן, והשחקן יקבל אותם כאשר הוא מגיע לנקודת ההתחלה או מת ומתחיל בנקודת ההתחלה עם הסיווג שבחר. הסיווגים הן שילוב של הסיווגים ב-Battlefield 2, ששם יש שבעה סיווגים, אך פחות ניתנים לשדרוג. לכל סיווג יש את הנשק והציוד שלו, שהם הייחודיים לאותו הסיווג. כל ערכת כלי נשק מכילה נשק ראשי (רובה סער, רובה צלפים וכו'), נשק משני (אקדח), וסכין. הסכין שונה במשחק הזה מ-Battlefield 2, משום שכאשר שחקן נהרג עם סכין, הרוצח רוכש את תגית הזיהוי של השחקן. השחקן מסוגל לעלות דרגה, אופציות שונות, וציוד על ידי רכישת נקודות במשחק. במשחק Battlefield 2142 יש התאמה אישית, המאפשרת לשחקן "לפתוח יותר דלתות" ולהפוך את עצמו ליעיל יותר. לכל שחקן תמיד יש אביזרים שנמצאים במצב "unlock" (נעול) בשביל לפתוח אותם צריך לעלות בדרגות. מצב כיבוש, בדומה לקודמיו, כולל שני צוותים של שחקנים שנלחמים זה בזה תוך כדי עבודה ללכוד ולהגן על נקודה מסוימת במפה. הנקודות מיוצגות על ידי דגלים ומציגים את הצבע של הקבוצה ששולטת בדגל באותו הזמן. שתי הקבוצות מתחילות את המשחק עם מספר קבוע מראש של נקודות שליטה שנמצאים בשליטת אותה הקבוצה. מצב טיטאן כרוך כשמטרתם של שחקנים מהקבוצה היריבה הוא להשמיד את הטיטאן של הקבוצה השנייה, בעת שהם צריכים גם להגן על עצמם. הטיטאן היא ספינת אוויר מסיבית, ספינות מלחמה עפות המשוריינות בכבדות, עם שדות כוח רבי עוצמה כדי להגן עליהם מהקבוצה השנייה מפני חדירת אויב או נשק כלשהו, השחקנים צריכים לעשות הכל כדי לנצח ולהרוג את כל הקבוצה האויבת. בטיטאן השחקנים לא יכולים ללכת סתם ככה בקרב, אלא רק באישור של מפקד הצוות. כל אויב יכול להגן על עצמו ולתרום למאבק על הקרקע עם ארבעה תותחים עם טילי קרקע-קרקע ועם עוד שני תותחים עם טילי קרקע-אוויר. תנועת החיילים יכולה לגרום לפעמים לבעיות, כאשר לפעמים יש שחקנים שלא משתפים פעולה ועושים מה שהם רוצים. שרתים מסוימים אפילו תורמים לזה ומשביתים את היכולת של המפקד ונוצר בלגן ענק בסרבר. Battlefield 2142: Northern Strike היא חבילת הרחבה למשחק Battlefield 2142 שיצאה בתאריך ה-8 במרץ 2007. המשחק פותח והופץ על ידי Electronic Arts. במתקפה הצפונית, הקרב עובר לצפון ולמרכז אירופה ב-2142, כמעט חמש שנים לאחר תחילת המלחמה, PAC הקימה מעוזים באזורים עירוניים שנותרו נטושים בשל המלחמה. האיחוד האירופאי משיק את המתקפה כדי לקחת בחזרה את אדמתם מ-PAC. הפלישה הדמיונית הזאת, מאוד מזכירה את הפלישה לנורמנדי ב-1944. Northern Strike מציעה שלוש מפות חדשות: Remagen, המפה Leipzig והמפה Port Bavaria. המפות רצות עם כלי רכב חדשים, ללא כל שינוי במצבי המשחק, וכוללות מספר גדול יחסית לטנקים, כלי רכב צבאיים וכו'. Call of Duty: Black Ops 2 Half-Life 2 מדיה וקבצים בנושא Battlefield 2142 בוויקישיתוף הדף של המשחק באתר הבית של סדרת Battlefield (באנגלית) הדף של המשחק באתר של EA (באנגלית) Battlefield 2142, באתר PCGamingWiki (באנגלית) Battlefield 2142, במסד הנתונים הקולנועיים IMDb (באנגלית)
מחול ג'אז

ריקוד ג'אז (אנגלית: Jazz dance) הוא שם משותף למגוון רחב של סגנונות ריקוד. ב-1950, ריקוד ג'אז התייחס לסגנון תנועה שמקורו מריקוד עדתי אפריקאי-אמריקאי. בשנת 1950, ז'אנר חדש של ריקוד ג'אז – ריקוד ג'אז מודרני – יצא, ששורשיו מריקודים מסורתיים מהקריביים. בכל סגנון ייחודי של ריקוד ג'אז יש שורשים מכל אחד משני המקורות השונים הללו. ג'אז היה להיט גדול בשנות ה-50 המוקדמות והוא עדיין אהוב בכל רחבי העולם. התנועות המאפיינות ריקוד ג'אז כוללות "ידי ג'אז" בעיטות, קפיצות, צדדית, כתפיים שמסתובבות ותנועות ברכיים המופנות זו אל זו. במחול ג'אז אין צורך בדיוק יתר כמו בבלט קלאסי, התנועות משוחררות וחופשיות יותר. "ג'אז" – המונח הוחל לראשונה כסגנון של מוזיקה בתקופת מלחמת העולם הראשונה. ג'אז בצורת ריקוד, מקורו בריקוד עממי שאפריקנים נהגו לרקוד כאשר הם הובאו לאמריקה בספינות עבדים. צורת ריקוד זה התפתחה לצד מוזיקת הג'אז בניו אורלינס בתחילת 1900. החל משנת 1930 ועד ל-1960, ריקוד ג'אז הפך מריקוד עממי מסורתי אפריקאי למחול העולה ומוצג על במות ברחבי ארצות הברית. המקום הראשון בו נלמד מחול הג'אז בארצות הברית, הוא ניו-אורלינס. מחול המבוסס על תיאטרון מחול, שנדרשו עבורו רקדנים מיומנים עד מאוד. במהלך תקופה זו, כוריאוגרפים מעולם המחול המודרני והבלט ערכו ניסויים עם סגנון הג'אז. על רשימה זו נמנים כוריאוגרפים כדוגמת, ג'ורג' בלנשין, אגנס דה מיל ג'ק קול, הניה הולם, הלן טמיריס, מייקל קיד, ג'רום רובינס ובוב פוסי. כוריאוגרפים אלו הושפעו מהסגנון התנועתי הראשוני שהכירו בניו-אורלינס, אך לאחר זמן מה שינו ופיתחו מחול זה. לאורך ההיסטוריה שלו, מחול הג'אז התפתח במקביל למוזיקת פופ. דפוס זה של פיתוח הביא כמה אלמנטים של תנועות מפתח לסגנון הריקוד. מדיה וקבצים בנושא מחול ג'אז בוויקישיתוף מחול ג'אז, באתר אנציקלופדיה בריטניקה (באנגלית)
יוסף נפתלי שטרן

הרב יוסף נפתלי שטרן (תרמ"ח, 1888 - י"ד באב תשל"א, 5 באוגוסט 1971) היה ראש ישיבת פרשבורג בירושלים וחבר מועצת גדולי התורה. המהדיר והמוציא לאור הראשי של כתבי החתם סופר. נולד בעיר אילוק שבאימפריה האוסטרו-הונגרית, בנם של הרב אשר אנשל ואסתר שטרן. למד באילוק אצל הרב המקומי הרב פנחס שטיינר ואצל הרב ישעיהו זילברשטיין, רבה של ווייטצן, בעל "מעשי למלך". לאחר מכן למד בישיבתו של הרב יוסף צבי דושינסקי בגלנטה והיה מתלמידיו הקרובים. נישא לרייזל, בת הרב שלמה אלכסנדרי שרייבר-סופר מסירט, בנו של הרב שמעון סופר מקרקוב. לאחר נישואיו התגורר בסירט. היה מקורב לאדמו"ר הרב ישראל הגר מויז'ניץ ובנו הרב ברוך הגר, שהיה אז רבה של סערט. היה חבר בוועד הרבנים של רשת "בית יעקב" לבנות בבוקובינה. חמיו הוריש לו אוצר בלום של כתבי החתם סופר, ומתוכם הוציא לאור באותה תקופה את ספרי "דרשות החתם סופר". בתקופת מלחמת העולם השנייה שהה בטרנסניסטריה במשך כארבע שנים. במשך כל תקופת המלחמה הוא שמר על כתבי החתם סופר תוך חירוף נפש. בשנת תש"ד יזם הרב חיים מאיר הגר את מכירת מלאי ספרי "דרשות החתם סופר" שהרב שטרן הוציא לאור לפני המלחמה ואוחסנו בקלויזנבורג, ובכספים נעשה שימוש להצלת הרב שטרן ויהודים נוספים ששהו בטרנסניסטריה. לאחר המלחמה התיישב באראד. בשנת תש"ח (1948) עלה לישראל, ועמו כתבי החתם סופר. תקופה קצרה לאחר עלייתו לישראל התמנה לראשות ישיבת פרשבורג בירושלים, וכעבור תקופה צורף למועצת גדולי התורה, בה שימש כחבר עד פטירתו. כמו כן שימש נשיא מכון "אוצר הפוסקים". בשבתו בישראל התמסר לההדרת והוצאת כתבי החתם סופר. לאחר שנוכח כי משרתו התורנית כראש ישיבת פרשבורג פוגעת בעבודתו הספרותית-תורנית נועץ ברב דב בריש וידנפלד והוא פסק לו לעזוב את משרתו התורנית ולהתמקד בהוצאת כתבי החתם סופר. היה בר סמכא בתורת החתם סופר ושימש כתובת מרכזית לתלמידי חכמים וחוקרים שעסקו בנושא. היה בקשר הדוק עם רבי יהודה הורוויץ מדז'יקוב, והשניים עסקו רבות בליבון תורת החתם סופר. הערותיו של הרב שטרן נדפסו בשולי ספרי החתם סופר בשם "שער יוסף". נפטר בשנת תשל"א בבית החולים שערי צדק. ליד מיטתו שהו שלושה ממקורביו: הרב יוחנן סופר, הרב ישראל משה דושינסקי והרב יששכר דב גולדשטיין, שאף הספידוהו בהלוויה שיצאה מישיבת פרשבורג. נקבר בחלקת הרבנים בהר המנוחות בירושלים, בסמוך לקברו של הרב עקיבא סופר מפרשבורג, בעל "דעת סופר". התגורר בשכונת קטמון בירושלים. אשתו נפטרה בשנת תשי"ח. נישא בשנית לאלמנת דוד ברויער מירושלים. בתו היחידה של הרב שטרן הייתה מחנכת בבית יעקב ונפטרה בצעירותה בחו"ל. הרב שטרן הוריש את כתבי החתם סופר שברשותו, ששוויים נאמד במאות אלפי ש"ח, לאלמנתו ולבניה. בשנת 1984 תבעה אחת מצאצאיות הרב שלמה אלכסנדרי סופר-שרייבר, חותנו של הרב שטרן, את היורשים בבית המשפט המחוזי ולאחר מכן בבית המשפט העליון, אך בית המשפט דחה את תביעתה וקיבל את הטענה כי הרב שטרן ירש מחותנו את כתבי החתם סופר כדין. אתר ארגון יהודי בוקובינה פרוטוקול פסק דין בית המשפט העליון. פסקים - חיפוש פסקי דין. 12 באפריל 1984
סומית הגליל

סומית הגליל (שם מדעי: Typhlocaris galilaea) היא מין של חסילון בסוג סומית האנדמי למעיין עין נור בצפון הכנרת. גודלה המרבי של סומית הגליל מגיע לכ-7-5 ס"מ. הסומית היא חסרת עיניים ומכאן מקור שמה (סומית מלשון סומא). על פי אחת התאוריות מאחר שהסומית חיה במערות שאינן חשופות לאור שמש, התנוונו העיניים לאורך השנים והן אינן קיימות עוד. הסומית שקופה כמעט לגמרי עד כי ניתן לראות את איבריה הפנימיים דרך השלד החיצוני שלה. עקב משבר המים במדינת ישראל התעורר חשש מהרס סביבת המחיה הטבעית של הסומית. רשות הטבע והגנים החליטה על מבצע שימור במסגרתו הובאו לגן החיות התנ"כי בירושלים כ-20 סומיות שיהוו גרעין רבייה בשבי. במקביל נערכים מאמצי שימור של אוכלוסיית הסומיות בטבע. מדיה וקבצים בנושא סומית הגליל בוויקישיתוף סומית הגליל, באתר NCBI (באנגלית) סומית הגליל, באתר GBIF (באנגלית) סומית הגליל באתר הרשימה האדומה של IUCN שי דורון וד"ר נועם ורנר, ‏סומית הגליל – סיפור מסע לירושלים, "טבע הדברים" (כפי שנשמר בארכיון האינטרנט) AllMag- אתר המגזינים של ישראל - פלטפורמה משותפת למיטב המגזינים -אולמאג ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.